Tájékoztató az Orbán Autósiskola vállalási feltételeiről „B” kat. (E-learning)

Ügyfélfogadó Iroda címe: 4024 Debrecen, Blaháné u. 2. Fszt./2. Telefon: (52) 530-860, (20) 977-8098

Ügyfélfogadás: Hétfő – Péntek 10:00-17:00

Iskolavezető: Balogh Péter Szabolcs (elméleti és gyakorlati szakoktató) Tel.száma: (30) 852-1228 Email cím: baloghpeter2006@gmail.com

Tulajdonos: Orbán Sándorné ev. Vállalkozói nyilvántartási száma: 29704284 Adószám: 65927841129

Képzési engedély száma: KE/ST/82/B/4178/1/2012.

Autósiskola telephelye és számlázási címe: 4254 Nyíradony, Klapka u. 2./a.

Autósiskola levelezési címe: Orbán Autósiskola, 4024 Debrecen, Blaháné u. 2. Fszt./2.

Web: [www.orbanautosiskola.hu](http://www.orbanautosiskola.hu) E-mail: orbanautosiskola@gmail.com, orbanautosiskola@freemail.hu

Engedélyező Hatóság: Nemzeti Közlekedési Hatóság Közúti Gépjármű-Közlekedési Hivatal Képzési és Vizsgáztatási Főosztály

Cím: 1082 Budapest, Vajdahunyad u. 45.

Levelezési cím: 1389 Budapest 62. Pf. 102. Tel.szám: +36 (1) 814-1818

Beiratkozás feltételei

• Betöltött 16 és fél éves életkor.

• Jelentkezési lap kitöltése és az abban szereplő nyilatkozatok elfogadása.

• Jelentkezési lapon tett nyilatkozat a legalább alapfokú iskolai végzettség meglétéről.

• Felnőttképzési Tanuló-szerződés megkötése.

• Ha rendelkezik más kategóriából vezetői engedéllyel annak bemutatása és egy fénymásolt példány átadása az autósiskola számára.

• Külföldi állampolgárság esetén, a vezetői engedély kiadásának feltétele az érvényes tartózkodási engedély.

• KRESZ elméleti képzés díjának befizetése.

Elméleti oktatás ismertetése (E-learning)

Az E-learning az elektronikus távoktatást jelenti, amely hozzáféréséhez egy internet eléréssel rendelkező számítógép szükséges. Az E-learning képzés teljesítése időben korlátozott, beregisztrálás után 90 napon belül el kell kezdeni a tanfolyamot, majd a kezdés után **90 nap és 60 óra** áll a tanuló rendelkezésére, amit saját haladási ütem, időbeosztás szerint lehet elvégezni. Hosszabbításra van lehetőség, de ez díjköteles, **3.500 Ft/ 10 óra.**

Elméleti vizsga

Elméleti vizsga feltételei:

• Betöltött 16 és 3/4 éves életkor

• 1. csoportú Orvosi alkalmassági igazolás beszerzése a háziorvostól, eredeti példány bemutatása és egy fénymásolt példány átadása az autósiskola számára, ha még nem rendelkezik vezetői engedéllyel.

• Az elméleti képzés sikeres teljesítése

• KRESZ elméleti vizsgadíj befizetése.

A tanuló 1. KRESZ vizsgájára vigye magával az eredeti bizonyítványát (8 osztályos vagy érettségi vagy diploma)!

A KRESZ-vizsga érintőképernyős monitorral, és számítógépes tesztprogrammal történik!

A 75 pontos tesztet, legfeljebb 10 hibaponttal kitöltve, megfelelő (M) osztályzatot kap a tanuló, (11. hibaponttal már nem megfelelő az eredmény, és a vizsgadíj befizetése után jelentkezhet pótvizsgára).

Elméleti és gyakorlati vizsgák rendje:

Elvárás a vizsgázóval szemben, hogy a kiírt időpontban jelenjen meg a vizsgán, s annak rendjét ne zavarja meg.

Minden elméleti és gyakorlati vizsgán a személyazonosságát igazolnia kell érvényes személyi igazolvánnyal, ha pedig már van a jelentkezőnek vezetői engedélye vagy járművezetői igazolványa, azt is be kell mutatnia minden vizsgáján, mert egyébként ennek hiányában nem vizsgázhat.

**A tanfolyam kezdetétől számított 9 hónapon belül elméleti, 1 éven belül sikeres elméleti vizsgát kell tennie. Ezen határidőn túl a tanuló elméleti vizsgára kizárólag a tanfolyam megismétlését követően jelenthető le újabb KRESZ vizsgára.**

Gyakorlati oktatás ismertetése:

A sikeres KRESZ vizsgát követően kezdődhet meg a gyakorlati oktatás a rutinpályán, ill. a forgalomban, de csak a 17. életév betöltése után tehet a tanuló forgalmi vezetési vizsgát.

**A vezetési órák időtartama 50 perc.**

**Egy vezetési óra díja:** **3. 500 Ft/ 50 perc.**

**Egy vezetési pótóra díja:** **3. 500 Ft/ 50 perc.**

Oktató járműveink: Suzuki Splash, Suzuki SX4, Suzuki Sedan SX4, Suzuki Ignis, VW Polo, VW Golf, Opel Astra, Ford Focus, Toyota Yaris, Toyota Corolla, Renault Megane, Seat Ibiza, Fiat Albea, Mercedes A 160, Lada Kalina.

Vezetési találkozás helyei: A gyakorlati oktatójával megbeszélt helyen.

Az alapoktatás helye: Debrecen Bartók Béla u.115.

A rutinpálya alaphasználati egyszeri díját a tanuló fizeti **3. 000 Ft**, pótvizsga esetében pedig a vizsgázó-tanuló ún. vizsga-indítási díjat fizet, melynek értéke **1. 200 Ft/pótvizsga**. Ezt a díjat az első vagy a második részlettel együtt kérjük befizetni.

**Kötelező óraszámok:**

Alapoktatás **9 óra**

Városi vezetés **14 óra**

Országúti vezetés **4 óra**

Éjszakai vezetés **2 óra**

Forgalmi vizsga **1 óra**

**Összesen: 30 óra**

Kötelezően teljesítendő menettávolság: **580 km**

A tényleges forgalmi vezetési oktatás, azaz a főoktatás, csak a vezetési alapoktatás után kezdhető meg, de alapoktatás – szükség szerint, forgalommentes helyen, rutinpályán kívül is tartható. A kötelező óraszám (29 óra) és menettávolság levezetése után forgalmi vizsgára bocsátható a tanuló, vagy tetszés szerinti, ill. szükség szerinti gyakorló pótórát **(3. 500 Ft/50perc)** vehet a vizsga napjáig, oktatójával megbeszélve, tanácsát kikérve!

A kötelezően előírt menettávolság teljesítéséhez szükséges óraszám az egyéni felkészültségtől, tehetségtől függő tényező.

Ha a tanuló forgalmi vezetésből - két éven belül – ötször vizsgázott sikertelenül, további javítóvizsgát már csak egy pályaalkalmassági vizsgálat elvégzése után tehet. A gyakorlati vezetési vizsgát az első sikeres KRESZ-vizsgától számított **2 éven belül** kell letenni. Hosszabbításra lehetőség nincs! Ha lejár ez a 2 éves határidő és nem tud elérni sikeres forgalmi vezetési-vizsgát a tanuló, akkor minden addigi sikeres vizsgája hatályát veszti és egy teljesen új tanfolyamra kell beiratkoznia, hogy a vezetői engedélyt megszerezhesse!

Ez a P. A.V. Vizsgálat Budapesten történik.

Információt erre nézve, a Hajdú-Bihar Megyei Kormányhivatal Debreceni Járási Hivatala Közlekedési és Fogyasztóvédelmi Főosztály Képzési és Vizsgáztatási Osztályán kaphat – 4025, Debrecen, Széchenyi út 46/b.

Tel: 52/502-103, 52/502-104, 52/502-100

Közúti elsősegélynyújtó tanfolyam és vizsga

Az „Alapfokú Közúti Elsősegélynyújtás” vizsga előtti felkészítő tanfolyamot autósiskolánk megszervezi, szakképzett oktató előadásával **(5.000 Ft/fő)**,de tanfolyamot a Magyar Vöröskereszt is szervez (Debrecen, Hatvan u. 37.).

Szakirányú végzettség esetén fölmentés lehetséges a 24/2005 GKM rendelet 3. számú melléklete alapján (pl.: orvos, gyógyszerész, stb.,) illetve, ha 1984. január 01. után szerzett vezetői igazolvánnyal vagy vezetői engedéllyel rendelkezik, akkor ennek alapján felmentést kaphat az elsősegélynyújtó tanfolyam alól.

A meglévő vezetői engedély, ill. a felsorolt végzettségek esetén az eredeti okiratot és egy fénymásolt példányt át kell adni az autósiskola részére.

**A Közúti Elsősegélynyújtó-vizsga díja:** **7. 900 Ft** (átutalással fizetve 10400339-50515548-56481010).

**Vizsgadíjak:**

A 2012. 01. 02.-től érvényes vizsgadíjak összege:

KRESZ vizsga: **4. 600 Ft.**

Forgalmi vizsga: **11. 000 Ft.**

**Összesen:** **15. 600 Ft.**

A forgalmi vizsgadíj befizetésének helye: Debrecen, Széchenyi u. 46.

Közlekedési Felügyelőség pénztára, melynek nyitvatartási rendje: H – Cs: 8.00-12.00, 12.30-15.00, P: 8.00-12.00.

Vizsgadíjak a tanfolyamdíjtól és autósiskolánktól függetlenek a 84/2009. (XII. 30.) KHEM rendeletben meghatározott mértékűek, a Magyar Államkincstár, illetőleg a Magyar Vöröskereszt számlájára folynak be.

Tanuló áthelyezés

Ha a tanuló másik képzőszervnél kívánja folytatni tanulmányait, kérheti az ún. „Képzési igazolást” az autósiskola ügyfélfogadó irodájában, amelyet 3 példányban kitöltve benyújtja az autósiskolában, ezt követően 3 munkanapon belül az autósiskola leigazolja a teljesített oktatásról szólóan, és a „Képzési igazolást” az autósiskola kiadja. Az addig felmerült költségeket a tanulónak kötelezően rendeznie kell!

Felügyeleti szerv

Hajdú-Bihar Megyei Kormányhivatal Debreceni Járási Hivatala Közlekedési és Fogyasztóvédelmi Főosztály Képzési és Vizsgáztatási Osztálya, 4025 Debrecen, Széchenyi út 46/b.

Tel: 52/502-103, 52/502-104, 52/502-100

**A tanuló a jelentkezési lapon aláírásával kijelenti, hogy az abban közölt adatok a valóságnak megfelelnek, a képzőszerv vizsgái ügyében eljárhat, adatait kezelheti. Továbbá tudomásul veszi, hogy a képzés és vizsgáztatás szabályainak megsértése szabálysértési vagy büntetőeljárást vonhat maga után.**

**Az oktatási költségek emelkedésével, a vezetési óradíj változtatási jogát fenntartjuk!**

**Tandíj:**

E-learning elméleti képzés elsősegéllyel: = **25. 000 Ft** E-learning elméleti képzés elsősegély nélkül: = **20.000 Ft**

Gyakorlati vezetés: 30 óra x 3. 500 Ft = **105. 000 Ft = 105.000 Ft**

**Összesen:** **= 130. 000 Ft = 125.000 Ft**

**A tanuló köteles az iratok beadását és a díjbefizetéseket az előírt határidőre teljesíteni!**

Érvényes: 2017.05.01.-től indított „B” kat. e-learning tanfolyamokra visszavonásig.

**Orbán Autósiskola**